คลอดลูกได้1เดือนผ่าคลอดนะคะแล้วมีเพศสัมพันธ์กับสามีจะท้องมั้ยคะ หลั่งในด้วยค่ะ
สวัสดีค่ะ หากหลังคลอดไม่ได้ให้นมลูก ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 6 สัปดาห์ (เฉลี่ยตั้งแต่ 45 -94 วัน) แต่เพื่อป้องกันความเสี่ยงควรรีบคุมกำเนิดตั้งแต่ 3 สัปดาห์หลังคลอดลูก เคยมีรายงานว่าเกิดการตั้งครรภ์ได้เร็วสุดตั้งแต่วันที่ 25-27 หลังคลอดหากมารดาให้นมบุตร การตกไข่และโอกาสที่จะตั้งครรภ์จะนานกว่านี้ ขึ้นกับระยะเวลาที่ให้นมบุตรด้วยว่านานเท่าใด โดยส่วนใหญ่จะนานกว่า 20 สัปดาห์กว่าจะการตกไข่เกิดขึ้น บางรายอาจนานเป็นปีดังนั้นหาก ได้ให้นมลูกทุกวัน การมีเพศสัมพันธ์หลังคลอดที่ 1 เดือน โอกาสที่จะตั้งครรภ์ถือว่าน้อยอยู่มาก แต่หากไม่ได้ให้นมลูก โอกาสก็จะมีค่อนข้างมากหลังจากนี้ไป ควรหาวิธีคุมกำเนิดหลังคลอดโดยเร็วค่ะ ทั้งนี้อย่าลืมไปตรวจหลังคลอดด้วยนะคะ